২০১৩–১৪ বুন্দেসলিগা

২০১৩–১৪ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫১তম মৌসুম ছিল। এই মৌসুমটি ২০১৩ সালের ৯ই আগস্ট তারিখে শুরু হয়ে ২০১৪ সালের ১০ই মে তারিখে সম্পন্ন হয়েছিল। বায়ার্ন মিউনিখের ওলন্দাজ আক্রমণভাগের খেলোয়াড় আরিয়েন রোবেন এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১২–১৩ মৌসুমে ৯১ পয়েন্ট অর্জন করে এই প্রতিযোগিতার ইতিহাসে ২২তম বারের মতো শিরোপা জয়লাভ করেছিল।

এই মৌসুমে ৯০ পয়েন্ট অর্জন করে বায়ার্ন মিউনিখ ২৩তম বারের মতো বুন্দেসলিগা এবং ২৪তম বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের পোলীয় আক্রমণভাগের খেলোয়াড় রবের্ত লেভানদোভস্কি ২০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।

দল
২০১২–১৩ মৌসুম শেষে ফর্টুনা ডুসেলডর্ফ এবং গ্রয়টার ফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হের্টা এবং আইন্ট্রাখট ব্রাউনশভাইগ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ১৮৯৯ হফেনহাইম ২. বুন্দেসলিগায় তৃতীয় স্থান অধিকারী ক্লাব কাইজারস্লাউটার্নের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ১৮৯৯ হফেনহাইম বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

 ক্লাব অবস্থান স্টেডিয়াম ধারণক্ষমতা  আউগসবুর্গ আউগসবুর্গ এরিনা ৩০,৬৬০ বায়ার লেভারকুজেন লেভারকুজেন বেএরিনা ৩০,২১০  মিউনিখ আলিয়ানৎস আরেনা ৭১,০০০ বরুসিয়া ডর্টমুন্ড ডর্টমুন্ড সিগনাল ইডুনা পার্ক ৮০,৬৪৫ বরুসিয়া মনশেনগ্লাডবাখ মনশেনগ্লাডবাখ বরুসিয়া পার্ক ৫৪,০১০ আইন্ট্রাখট ব্রাউনশভাইগ ব্রাউনশভাইগ আইন্ট্রাখট স্টেডিয়াম ২৩,৩২৫ আইন্ট্রাখট ফ্রাঙ্কফুর্ট ফ্রাঙ্কফুর্ট কোমারৎসব্যাংক আরেনা ৫১,৫০০  ফ্রাইবুর্গ মাগে সোলার স্টেডিয়াম ২৪,০০০ হামবুর্গার হামবুর্গ ইমটেক এরিনা ৫৭,০০০ হানোফার হানোফার এইচডিআই আরেনা ৪৯,০০০ হের্টা বার্লিন বার্লিন অলিম্পিক স্টেডিয়াম ৭৪,২৪৪  সিনশাইম রাইন নেকার এরিনা ৩০,১৫০ মাইনৎস মাইনৎস মেভা এরিনা ৩৪,০০০  নুরেমবার্গ গ্রুন্ডিগ স্টেডিয়াম ৫০,০০০  গেলজেনকির্খেন আরেনা আউফশালকে ৬১,৯৭৩  স্টুটগার্ট গটলিয়েব ডাইমলার স্টেডিয়াম ৬০,৪৪১ ভেয়ার্ডার ব্রেমেন ব্রেমেন ভেজার স্টেডিয়াম ৪২,১০০  ভলফসবুর্গ ফক্সভাগেন আরেনা ৩০,০০০

পয়েন্ট তালিকা

ফলাফল

শীর্ষ গোলদাতা
 অবস্থান  খেলোয়াড়  ক্লাব  গোল ১   রবের্ত লেভানদোভস্কি  বরুসিয়া ডর্টমুন্ড  ২০ ২   মারিও মাঞ্জুকিচ  বায়ার্ন মিউনিখ  ১৮ ৩   ইয়োসিপ দ্রমিচ  নুর্নবার্গ  ৭ ৪   রবার্তো ফিরমিনো  ১৮৯৯ হফেনহাইম  ১৬ ৫   আদ্রিয়ান রামোস  হের্টা  ৬   মার্কো রয়েস  বরুসিয়া ডর্টমুন্ড  ৭   স্টেফান কিয়েসলিং  বায়ার লেভারকুজেন  ১৫ ৮   শিনজি ওকাজাকি  মাইনৎস  ৯   রাফায়েল  বরুসিয়া মনশেনগ্লাডবাখ  ১০   ইভিকা ওলিচ  ভলফসবুর্গ  ১৪

তথ্যসূত্র

বহিঃসংযোগ

 কিকারে ২০১৩–১৪ বুন্দেসলিগা 

বিষয়শ্রেণী:বুন্দেসলিগার মৌসুম
১
জার্মানি